SVMS-01X ยูเนี่ยนแฟล็กคัสต้อม II (GN แฟล็ก)

## SVMS-01X

**ยูเนี่ยนแฟล็กคัสต้อม II (GN แฟล็ก)**

* ด้านหน้า
* ด้านหลัง

**SVMS-01X ยูเนี่ยนแฟล็กคัสต้อม II** (อังกฤษ: Graham's Union Flag Custom II, ญี่ปุ่น: グラハム専用ユニオンフラッグカスタムⅡ, โรมาจิ: *Gurahamu sen'yō yunion furaggu kasutamu Ⅱ*) หรือเรียกสั้นๆ ว่า **"GN แฟล็ก"** เป็นโมบิลสูทที่ได้รับการพัฒนาต่อจาก SVMS-01E เกรแฮมยูเนี่ยนแฟล็กคัสต้อม ปรากฏตัวในตอนสุดท้ายในซีซั่น 1 ของโมบิลสูทกันดั้มดับเบิ้ลโอ ขับโดยแฟล็กไฟท์เตอร์ เกรแฮม เอเคอร์

## เทคโนโลยีและความสามารถในการต่อสู้

> ดูบทความหลักที่: SVMS-01E เกรแฮมยูเนี่ยนแฟล็กคัสต้อม
>
>

ในฐานะเอซไพล็อตของยูเนี่ยน เกรแฮม เอเคอร์ได้สาบานต่อหน้าหลุมศพของฮาเวิร์ด เมสัน ลูกน้องใต้บังคับบัญชาของเขา ว่าเขาจะเอาชนะกันดั้มของเซเลสเชียลบีอิ้งโดยใช้แค่แฟล็กเท่านั้น เขาจึงปฏิเสธที่จะขับ GN-X ต่อมา ตามคำร้องขอของเกรแฮม บิลลี่ คาตางิริ ได้ติดตั้ง GN ไดรฟ์ [T] จาก GN-X ลงบน SVMS-01E เกรแฮมยูเนี่ยนแฟล็กคัสต้อม

ปัจจัยหลักในการแปลงคัสต้อมแฟล็กให้ประสบความสำเร็จเป็น GN แฟล็กที่ติดตั้ง GN ไดรฟ์ [T] คือความรู้ที่ยูเนี่ยนได้รับจากการวิเคราะห์ส่วนที่เหลือของแขนขวาที่ถูกทำลายของ GNW-001 กันดั้มโธรเน่ไอน์และสิ่งที่เกี่ยวข้องกับ GN บีมไรเฟิล ระหว่างการสู้รบครั้งก่อน เกรแฮมคัสต้อมแฟล็กได้ตัดแขนขวาของกันดั้มโธรเน่ไอน์ ทันใดนั้นแขนที่ถือปืนไรเฟิลอยู่ก็เกิดระเบิดทันที ส่วนที่เหลือของชิ้นส่วนเหล่านี้ได้รับการกู้คืนและวิเคราะห์โดยไอริสคอร์เปอร์เรชั่น ทำให้ยูเนี่ยนได้รับข้อมูลเชิงลึกเกี่ยวกับเกราะของกันดั้ม วัสดุเฟรมภายใน ฯลฯ  นอกจากนี้ GN บีมเซเบอร์ที่คัสต้อมแฟล็กยึดมาได้จากกันดั้มโธรเน่ไอน์สระหว่างการต่อสู้นั้นก็ถูกใช้เป็นอาวุธหลักของ GN แฟล็ก

แม้ว่า GN แฟล็กจะไม่สามารถเปลี่ยนร่างได้เหมือนคัสต้อมแฟล็ก แต่ก็สามารถเคลื่อนที่ได้อย่างรวดเร็วและสามารถต่อสู้ระยะประชิดกับกันดั้มได้อย่างสูสี อย่างไรก็ตาม มันมียังความสมดุลที่ไม่เสถียรเนื่องจาก GN ไดรฟ์ [T] ถูกใช้กับโมบิลสูทที่ไม่ได้ออกแบบมาเพื่อใช้ แต่เกรแฮมก็สามารถชดเชยด้วยทักษะการบังคับที่เหนือมนุษย์ของเขา นอกจากทำหน้าที่เป็นแหล่งพลังงานให้กับโมบิลสูทและสำหรับเปิดใช้งาน GN บีมเซเบอร์แล้ว GN ไดรฟ์ [T] ยังผลิตอนุภาค GN ที่สามารถใช้ขับเคลื่อนและใช้งานอื่นๆ โดยปกติแล้ว GN ไดรฟ์ [T] จะติดอยู่ที่ส่วนท้ายของกลไกการแกว่งซึ่งติดตั้งอยู่ที่ด้านหลังของ GN แฟล็ก ทำให้มันถูกวางไว้ด้านหลังเอว เมื่อโมบิลสูทเปลี่ยนจากการเดินทางไปเป็นการต่อสู้ กลไกการแกว่งจะเคลื่อน GN ไดรฟ์ [T] มาติดตั้งไว้ที่ด้านหลังไหล่ซ้าย จากนั้นจึงเพิ่มพลังให้ GN บีมเซเบอร์

นอกจากการพึ่งพาอนุภาค GN ในการขับเคลื่อน GN แฟล็กยังมีเครื่องขับดันแบบธรรมดาหลายตัว โดยเฉพาะอย่างยิ่ง ตัวขับดันย่อยสองตัวที่ด้านข้างของขาไม่เพียงแต่ปรับปรุงความคล่องตัวของเครื่องจักร แต่ยังทำหน้าที่เป็นโล่ป้องกันแบบดีเฟนส์ร็อดสำหรับการบล็อกการโจมตีของศัตรู อุปกรณ์ป้องกันอื่นคือเครื่องสร้างสนามพลัง GN ฟิลด์ที่ข้อศอก  คุณสมบัติเด่นอื่น ๆ ได้แก่ เกราะไหล่ที่ใหญ่กว่าเมื่อเทียบกับคัสต้อมแฟล็กเนื่องจากการติดตั้งท่ออนุภาค GN ฯลฯ และส่วนเซ็นเซอร์สีส้มบนใบหน้าสามารถแยกออกเป็นช่วงสั้นๆ ก่อนการต่อสู้ แต่จุดประสงค์ของสิ่งนี้ไม่ชัดเจน เช่นเดียวกับคัสตัอมแฟล็ก การบังคับ GN แฟล็กดูเหมือนจะสร้างภาระหนักให้กับร่างกายของนักบิน เมื่อเลือดถูกมองเห็นรอบปากของเขาในขณะที่การต่อสู้กับกันดั้มเอ็กเซีย อย่างไรก็ตาม สาเหตุของเรื่องนี้ยังไม่มีการระบุชัดเจน

ข้อดีอย่างหนึ่งที่บิลลี่เห็นในการสร้าง GN แฟล็กคือผลเชิงสัญลักษณ์ของการแสดงพลังของยูเนี่ยนให้โลกเห็นโดยการเอาชนะกันดั้มด้วยโมบิลสูทประเภทยูเนี่ยนแฟล็ก นอกจากนี้ การสร้างเครื่องจักรนี้ทำให้ทีมวิศวกรของยูเนี่ยนสามารถเรียนรู้เพิ่มเติมเกี่ยวกับการหมุนเวียนของอนุภาค GN ภายในโมบิลสูท การตั้งค่าความแข็งแรงที่จำเป็นสำหรับส่วนต่างๆ ของร่างกาย ฯลฯ ต่อมา ข้อมูลของ GN แฟล็กถูกใช้ในการพัฒนา GNX-704T/AC อเฮดจู่โจมระยะประชิด (ซากิกาเกะ) และยูนิตสืบทอด GNX-U02X มะซูระโอ

## อาวุธที่ติดตั้ง

* **GN บีมเซเบอร์** - บีมเซเบอร์ของ GNW-001 กันดั้มโธรเน่ไอน์ที่เก็บกู้มาได้จากการต่อสู้กับเกรแฮมยูเนี่ยนแฟล็กคัสต้อม ได้รับการดัดแปลงเพื่อใช้เป็นอาวุธหลักของ GN แฟล็ก ในการขับเคลื่อนอาวุธบีมเซเบอร์ GN ไดรฟ์ [T] จะต้องเคลื่อนไปทางด้านหลังของไหล่ซ้ายซึ่งมีสายเคเบิลเชื่อมต่อกับอาวุธ

## เกร็ดความรู้

* ในตอนที่ 1 ของกันดั้มบิลด์ไฟท์เตอร์ส ไทร์ (ประมาณ 6:31) มีการปรากฏกันพลา HG00 1/144 ของ GN แฟล็กตั้งอยู่ในตู้โชว์ แม้ว่าตอนนั้นจนถึงตอนนี้จะยังไม่มีกันพลาของ GN แฟล็กเลยก็ตาม

## แหล่งข้อมูลอื่น

* The Gundam Wiki (บทความต้นฉบับ-ภาษาอังกฤษ)
* gundam00.net/tv (เว็บไซต์อย่างเป็นทางการ)